
Prietena mea Pix a depăşit al 100-lea spectacol... 

Implinit in amănuntele expresiei artistice, spectacolul se desfășoară cu 
rigorile premierei, schimbările intervenite în distribuirea forțelor actoricești înca- 
drindu-se cu precizie în concepţia şi indicaţiile regizorale. Şi astăzi, tabloul 2 
al actului I este unul dintre cele mai frumoase din piesă. Duelul de idei Mastacan- 
Andrei este susținut de astă dată de Stefan Ciubotărașu și Iurie Darie, care, în 
rolul dificil al lui Andrei, a apărat cu fervoare tinerească convingerile perso- 
najului interpretat, creînd o imagine plină de farmec a omului pe care Mas- 
tacan îl solicită în clipele de răscruce și de derută morală. 

Caracterul polemic al spectacolului câştigă în scena din scuar (actul II), mul- 
țumită interpretării creatoare a rolului Sofia Mastacan de către Nineta Gusti, 
care poartă, cu vervă caustică și vădit ascendent etic, discuția cu Mastacan; 
dramatismul comic al scenei derivă din aparența de superioritate pe care şi-o 
arogă Mastacan şi vădita lui inferioritate față de tovarisa sa de viata. 

Mai remarcăm în noua distribuţie pe Dem. Savu în rolu] lui Pătrățică 
— care ne aminteşte, într-o oarecare măsură, pe „nea Isaia“ din Mi se pare 
romantic — si pe D. Rucăreanu în rolul lui Soimu, două interpretări corecte, 
dar lipsite de originalitatea şi inventivitatea scenică pe care personajele le-au 
avut în distribuţia de premieră. 

Stefan Ciubotărașu (Mastacan) și 
D. Rucăreanu (Soimu) și Dem. Savu (Pătrăţică) Iurie Darie (Andrei) 


